K O R R A L D U S

Haapsalu,					                                        17. aprill 2013 nr 252

Projekteerimistingimuste kinnitamine 
(Posti tn 15, Haapsalu)

Läbi vaadanud Haapsalu Linnavalitsusele esitatud taotluse  projekteerimistingimuste saamiseks Haapsalus Posti tn 15 kinnistul asuva elamu  remondiprojekti koostamiseks ja juhindudes ehitusseaduse § 19 lg 1 p 2, lg 3, Haapsalu Linnavolikogu 26.11.2004 määrusega nr 47 kinnitatud Haapsalu linna ehitusmääruse § 22, § 24, kohaliku omavalitsuse korralduse seaduse § 6 lg 3 p 1, § 30 lg 1 p 3, Haapsalu põhimääruse § 35 lg 1 p 3 ning haldusmenetluse seadusest Haapsalu Linnavalitsus

k o r r a l d a b:

1.	Kinnitada Haapsalus Posti tn 15 kinnistul asuva elamu remondiprojekti projekteerimistingimused nr 17-13 (lisatud).
2.	Korraldus jõustub teatavakstegemisest.

Urmas Sukles     
Linnapea  				Erko Kalev
				Linnasekretär

                                                                         Lisa 
Haapsalu Linnavalitsuse 
                                                                                         17.04.2013.a.
                                                                                                              korraldusele  nr 252

PROJEKTEERIMISTINGIMUSED NR 17-13
OLEMASOLEVA  ELAMU REMONDIPROJEKTI  KOOSTAMISEKS HOONESTATUD KINNISTULE.

ASUKOHT     	       Posti tn 15, Haapsalu, Läänemaa 
                                            Haapsalu vanalinna muinsuskaitseala (reg nr 27013) kaitsevöönd
                                          Haapsalu miljööväärtuslik ala – Uue-Koidula tn ümbruse
                                          puitasum 
KINNISTU     
katastritunnus:                   18301:007:0080
registriosa number:             29432 
pindala:                              573m2
omanik:                              Andrus Mitt, Tea Siimon

1.	projekteerimise lähtematerjal
1.1	Projekti koostamisel lähtuda kehtivatest normidest (EPN), standarditest (EVS) ja Eesti vabariigi õigusaktidest.
1.2	Kehtiv üldplaneering: Haapsalu Linnavolikogu 24.11.2006 otsusega nr 84 kehtestatud „Haapsalu üldplaneering“.
1.3	Kehtiv detailplaneering: Posti tn 15 kinnistu kohta kehtiv detailplaneering puudub.  
1.4	Kinnistu sihtostarve:  elamumaa.
1.5	Kinnistu üldplaneeringu järgne juhtfunktsioon: elamu- ja ärimaa.
1.6	Kinnistul paiknevate ehitiste loetelu ehitisregistri andmetel: elamu (reg nr 
105001558), kuur-garaaž (reg nr 105001559), kuur (reg nr 105001560).

2.	Linnaehituslikud ja arhitektuursed nõuded projekteerimiseks
2.1	ÜLDIST: käesolevate tingimuste alusel projekteeritakse olemasoleva 1928.a. ehitatud elamu remont, s.h hoone siselahenduse muutmine, osaliselt kasutusotstarbe muutmine (osa eluruumidest projekteeritakse apteegiruumideks), fassaadide korrastamine, abihoonete lammutamine, rekonstrueerimine. 
2.2	HOONESTUSALA: olemasolev +  projekteeritav õuepoolne trepikoda. 
2.3	HOONE KAUGUS TÄNAVAPOOLSEST KRUNDIPIIRIST: olemasolev. 
2.4	KRUNDI LUBATAV SUURIM EHITUSALUNE PIND: 280 m2, 50%. 
2.5	EHITISTE LUBATUD SUURIM KÕRGUS: olemasoleva, elamu kõrgust ei muudeta. 
2.6	KORRUSTE ARV: elamu - kelder, 1 korrus + katusekorrus,  abihooned – 1 korrus. 
2.7	KATUSETÜÜP: elamul olemasolev viilkatus, abihooned vii- või kaldkatustega.
2.8	KATUSEKALLE: elamul säilib olemasoleva katuse räästanurk. 
2.9	KATUSEKATE: olemasoleva traditsioonilises mõõdus tsinkpleki tahvlitest käsitsi valtsituna paigaldatud katusekate vajab remonti, vajadusel võib katte asendada analoogse katusekattega või classic-tüüpi plekiga (nn pikk paan). Pika paani puhul projekteerida katuseharjale traditsioonilise tahvlitest käsitsi valtsitud lahendus. Katuse räästaosale projekteerida sajuvete püstrennid.
2.10	HARJAJOON/RÄÄSTAJOON: olemasolev.  
2.11	AKNAD: puitraamidega aknad; akende vahetusel säilitada olemasolev suurus, kuju ja klaasijaotus.   Sisemisel klaasiraamil võib asendada ühekordse klaasi kahekihilise paketiga. 
Õuepoolsele katuseosale võib paigaldada katuseaknaid.
2.12	VÄLISUKSED: puidust tahveluksed. Võib projekteerida uue värvitud puidust tahvelukse. Peaukse kohale soovitav projekteerida  sepistugedega plekk-kattega varikatus. Esifassaadil näidata ära kavandatud apteegi reklaami asukoht.
2.13	VÄLISVIIMISTLUS: välisseinad – värvitud puitlaudis; projekti koosseisus  esitada välisviimistluse pass. Värvivalikus lähtuda ajastule iseloomulikest toonidest. Värvimiseks kasutada soovitavalt õlivärve. Laudise võib asendada analoogse uue laudisega. Horisontaalne laudis võib olla laiem kui olemasolev laudis. Laudise alla on soovitav paigaldada tuuletõke. Sel juhul tuleb uued aknad paigaldada välisseinalaudisega samasse pinda. Õuepoole projekteeritav trepikoda lahendada vastavalt olemasoleva elamu arhitektuurile (analoogsed viimistlusmaterjalid, värvitoonid, akende ja uste tüübid).
2.14	PIIRDED JA VÄRAVAD: krundi piirile võib projekteerida tänavale sobivas kõrguses värvitud puitpiire, väravad.
2.15	PARKIMINE: parkimine omal krundil, näha ette vähemalt kaks parkimiskohta (õuealal, varjualuses või garaažis). 
2.16	HEAKORD: projekteerida õueala katendid, haljastus, prügikonteinerite asukoht, välisvalgustus jms.  Puude maha võtmine kooskõlastada haapsalu Linnavalitsuse linnakeskkonnaosakonna peaspetsialistiga (kooskõlastus asendiplaanil). 
2.17	TULEOHUTUS: Tagada ehitise vastavus tuleohutusnõuetele.
2.18	ABIHOONED: olemasolevad kinnistu piiril paiknevaid abihooneid võib rekonstrueerida samas mahus (välisseinte viimistlus – värvitud puitlaudis, katusekate, plekk või rullmaterjal). Kui piirile projekteeritakse suurem abihoone, tuleb projekt kooskõlastada vastava naaberkinnistu omanikuga. 

3.	Nõutavad kooskõlastused ehitusprojektile enne projekti esitamist ehitus-planeerimisosakonnale ehitusloa saamiseks:
3.1	Riigiasutused: Lääne-Eesti  Päästekeskus, Muinsuskaitseamet. 

4.	Insenertehnilised nõuded projekteerimisele
4.1	Eriosade projekteerimiseks  taotleda vajadusel võrguvaldajatelt tehnilised tingimused. 
4.2	Tehnilisi seadmeid  (s.h. õhksoojuspumpade), antenne jms võib paigaldada ainult õuepoolsele fassaadile. 

5.	Muud nõuded
5.1	Projekti koosseis peab vastama ehitusloa saamiseks ehitusprojektile esitatavatele 
nõuetele (MKM 17.09.2010. a määrus nr 67).
5.2	Projekteerimisel lähtuda Vabariigi Valitsuse 17.09.2010 määrusega nr 315 kehtestatud tuleohutusnõuetest.
5.3	Projektis peavad olema selgelt välja toodud ümberehitatavad konstruktsioonid. 
5.4	Asendiplaan koostada topo-geodeetilisel alusplaanil koos tehnovõrkudega mõõtkavas M1:500. 
5.5	Ehitusloa saamiseks esitada Linnavalitsusele kooskõlastustega köidetud eelprojekt projekt 2 eksemplaris. 

Käesolevad tingimused on kehtivad kahe aasta jooksul alates nende kinnitamisest.